dwar il-konklużjoni, f'isem l-Unjoni Ewropea, tal-Protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipalità tal-Liechtenstein dwar l-adeżjoni tal-Prinċipalità tal-Liechtenstein mal-Ftehima bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzoni Żvizzera ma' l-implimentazzjoni, l-applikazzjoni u l-iżvilupp ta' l-acquis ta' Schengen

Kumitat għal-Libertajiet Ċivili, il-Ġustizzja u l-Intern

Ewa Klamt

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

OPINJONI TAL-KUMITAT GĦALL-AFFARIJIET LEGALI DWAR IL-BAŻI LEGALI……….9

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' konsultazzjoni)

Il-Parlament Ewropew ,

– wara li kkunsidra l-proposta għal deċiżjoni tal-Kunsill ( COM(2006)0752 ),

– wara li kkunsidra l-protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipalità tal-Liechtenstein dwar l-adeżjoni tal-Prinċipalità tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzoni Żvizzera ma' l-implimentazzjoni, l-applikazzjoni u l-iżvilupp ta' l-acquis ta' Schengen,

– wara li kkunsidra l-Artikolu 62, l-Artikolu 63(3)(a) u (b), l-Artikoli 66 u 95, u l-Artikolu 300(2), l-ewwel subparagrafu tat-Trattat KE,

– wara li kkunsidra l-Artikolu 300(3), l-ewwel subparagrafu tat-trattat KE li dwarhom il-Kunsill ikkonsulta lill-Parlament (C6 0089/2008),

– wara li kkunsidra l-opinjoni tal-Kumitat għall-Affarijiet Legali dwar il-bażi legali proposta,

– wara li kkunisdra l-Artikoli 83(7) u tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern (A6 0246/2008),

Japprova l-proposta għal deċiżjoni tal-Kunsill kif emendata u japprova l-konklużjoni tal-protokol;

Jirriżerva d-dritt li jiddefendi l-prerogattivi tiegħu kif konferiti mit-Trattat;

Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill, lill-Kummissjoni u lill-gvernijiet ta' l-Istati Membr u lill-gvern u l-parlament tal-Prinċipalità ta' Liechtenstein.

Proposta għal deċiżjoni tal-Kunsill

Ċitazzjoni 1

Test propost mill-Kummissjoni

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 62, 63 punt 3 a) u b), 66 u 95 flimkien mat-tieni sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300 (3) tiegħu,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 62, 63 punt 3 a) u b), 66 u 95 flimkien mat-tieni sentenza ta' l-ewwel subparagrafu ta' l-Artikolu 300(2) u t-tieni subparagrafu ta' l-Artikolu 300 (3) tiegħu,

Proposta għal deċiżjoni tal-Kunsill

Ċitazzjoni 3

Test propost mill-Kummissjoni

Wara li kkunsidra l- opinjoni tal-Parlament Ewropew,

Wara li kkunsidra l-kunsens tal-Parlament Ewropew,

Il-protokoll għall-Ftehima ta' l-acquis ta' Schengen

L-għan ta' dan il-protokoll huwa li l-Liechtenstein tkun assoċjata max-xogħol ta' l-UE fil-qasam tad-Dublin/Eurodac acquis permezz ta' l-adeżjoni tal-Liechtenstein mal-ftehima Dublin/Eurodac ma' l-Iżvizzera 1 permezz ta' protokoll.

Permezz ta' ittra datata nhar it-12 ta' Ottubru 2001, il-Liechtenstein kienet diġà esprimiet l-interess tagħha sabiex tingħaqad ma' l-Iżvizzera bħala parti kontraenti fi ftehim possibbli ta' Schengen u Dublin, ladarba diġà eżistiet, għal għexieren ta' snin, politika ta' fruntieri miftuħa għall-moviment tal-persuni bejn l-Iżvizzera u l-Liechtenstein.

Madanakollu, il-Liechtenstein ma kinitx assoċjata man-negozjati ma' l-Iżvizzera minħabba n-nuqqas ta' ftehim dwar it-taxxa fuq it-tifdil bejn il-Komunità Ewropea u l-Liechtenstein.

Il-Komunità Ewropea u l-Liechtenstein sussegwentement ikkonkludew tali ftehim dwar it-taxxa fuq it-tfaddil, li ilu fis-seħħ minn Lulju 2005.

Billi Liechtenstein se jissieħeb mal-ftehima ta' Schengen flimkien ma' l-Iżvizzera, hu se jkollu l-istess drittijiet u obbligi bħall-Iżvizzera.

Liechtenstein ikollu jaċċetta u japplika l-acquis ta' Schengen u l-iżviluppi tiegħu mingħajr aċċezzjoni jew deroga

Madankollu, saret eċċezzjoni rigward l-iżviluppi ta' l-acquis ta' Schengen billi jekk żviluppi bħal dawn ikunu jirrigwardaw talbiet ta' tiftix u qbid jew ordnijiet magħmula għall-fini ta' l-investigazzjoni jew prosekuzzjoni ta' offiżi fil-qasam ta' tassazzjoni diretta li, jekk ikunu mwettqa f'Liechtenstein, ma jkunux punibbli taħt il-liġi tal-Liechtenstein b'piena ta' ħabs.

(L-Artikolu 5 (5) tal-Protokoll). .

Rigward l-adozzjoni ta' atti u miżuri ġodda, jekk il-kontenut ta' dawn l-atti u miżuri jkunu jorbtu fil-Liechtenstein biss wara li jiġi sodisfatt rekwiżit kostituzzjonali (referendum), allura Liechtenstein ikollu skadenza ta' 18-il xahar biex jaċċetta u jimplimenta leġiżlazzjoni ġdida ta' Schengen

In-Norveġja kellha 6 xhur, l-Islanda kellha 4 ġimgħat u l-Iżvizzera 24 xhar sabiex jaċċettaw u jimplimentaw l-acquis futur ta' Schengen. .

Madankollu, il-Liechtenstein għandha, sadanittant u fejn ikun possibbli, timplimenta l-att jew il-miżura in kwistjoni fuq bażi proviżorja.

Il-Liechtenstein se ssir ukoll membru tal-Kumitat Imħallat.

Meta wieħed iqis il-koperazzjoni li teżisti ma' l-Iżvizzera fl-oqsma tal-politika għall-viżi u ta' kwistjonijiet ta' sigurtà li jinkludu l-użu ta' databases komuni, Liechtenstein tista' tuża l-infrastruttura ta' l-Iżvizzera sabiex ikollha aċċess għas-Sistema ta' Informazzjoni ta' Schengen u għas-Sistema ta' Informazzjoni għall-Viżi.

Il-bażi legali

Għalkemm ġie negozjat biss test wieħed ma' Liechtenstein, il-Kummissjoni qed tipproponi li timxi fuq l-approċċ li ntagħżel għall-iffirmar u l-adozzjoni tal-ftehima ta' Schengen ma' l-Iżvizzera.

Il-Kummissjoni għalhekk qed tipproponi l-adozzjoni tal-protokoll b'żewġ atti differenti, wieħed ibbażat fuq it-Trattat li jistabbilixxi l-Komunità Ewropea (l-Artikoli 62, 63(3), 66 u 95) u wieħed ibbażat fuq it-Trattat ta' l-Unjoni Ewropea (Artikoli 24 u 38).

Il-Parlament Ewropew ikun ikkonsultat dwar il-konklużjoni tal-Protokoll skond l-ewwel subparagrafu ta' l-Artikolu 300(3)).

B'ittra bid-data tal-21 ta' Marzu 2007, il-Kumitat għal-Libertajiet Ċivili, il-Ġustizzja u l-Intern, skond l-Artikolu 35(2) tar-Regoli ta' Proċedura tal-Parlament Ewropew, talab l-opinjoni tal-Kumitat għall-Affarijiet Legali dwar il-bażi legali proposta.

Fil-laqgħa tiegħu tal-11 ta' Ġunju 2007, il-Kumitat għall-Affarijiet Legali ddeċieda, ladarba t-twaqqif tal-Kumitat Konġunt/Imħallat jinvolvi l-ħolqien ta' struttura organizzattiva bid-diskrezjoni li tieħu deċiżjonijiet li jorbtu lill-partijiet kontraenti, b'mod partikulari rigward iż-żamma tal-Ftehima u riżoluzzjoni tat-tilwim u minħabba li l-Protokoll jestendi għall-Kumitati Konġunti/Imħallta billi jinkludu l-Liechtenstein bħala parti kontraenti, li jirrakomanda li l-bażi legali tinbidel sabiex tirreferi għat-tieni paragrafu ta' l-Artikolu 300(3) tat-Trattat KE, li jitlob il-kunsens tal-Parlament Ewropew, u mhux biss li jkun ikkonsultat.

Il-pożizzjoni tar-rapporteur

Ir-rapporteur jappoġġja l-konklużjoni tal-Protokoll u jirrakkomanda li jingħata l-kunsens għaliha.

Madankollu, ir-rapporteur iqis li l-Parlament Ewropew fil-ġejjieni għandu jkun infurmat aħjar dwar in-negozjati internazzjonali li jkunu qed isiru sabiex ikun jista' jeżerċita l-kompetenzi tiegħu.

OPINJONI TAL-KUMITAT GĦALL-AFFARIJIET LEGALI DWAR IL-BAŻI LEGALI

Kumitat għal-Libertajiet Ċivili, il-Ġustizzja u l-Intern

Suġġett: Proposta għal deċiżjoni tal-Kunsill dwar l-iffirmar, f'isem il-Komunità Ewropea, u dwar l-applikazzjoni proviżorja ta' ċertu dispożizzjonijiet tal-Protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipalità tal-Liechtenstein dwar l-adeżjoni tal-Prinċipalità tal-Liechtenstein mal-Ftehima bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera ma' l-implimentazzjoni, l-applikazzjoni u l-iżvilupp ta' l-acquis ta' Schengen ( COM(2006)0725 – 2006/0251(CNS) )

Għadha mhix ippublikata fil-ĠU.

Għażiż Chairperson,

Permezz ta' l-ittra tal-21 ta' Marzu 2007, int tlabt lill-Kumitat għall-Affarijiet Legali biex, skond l-Artikolu 35(2), iqis jekk il-bażi legali tal-proposta tal-Kummissjoni msemmija hawn fuq kinitx valida u xierqa.

Il-kumitat qies il-kwistjoni msemmija hawn fuq fil-laqgħa tiegħu tal-11 ta' Ġunju 2007.

Dik l-ittra turi li fit-13 ta' Ottubru 2005, il-Parlament approva l-konklużjoni ta' ftehima ma' l-Iżvizzera dwar l-assoċjazzjoni tal-Konfederazzjoni Żvizzera ma' l-implimentazzjoni, l-applikazzjoni u l-iżvilupp ta' l-acquis ta' Schengen, b'kunsiderazzjoni għall-opinjoni tal-Kumitat għall-Affarijiet Legali, li kkunsidra li l-bażi legali xierqa kienet it-tieni paragrafu ta' l-Artikolu 300(3) tat-Trattat KE.

Fir-rigward tal-proposti li qed jiġu kkunsidrati, dawn għandhom x'jaqsmu ma' konklużjoni ta' Protokoll għall-ftehima ma' l-Iżvizzera sabiex tippermetti l-adeżjoni tal-Prinċipalità tal-Liechtenstein mal-ftehima.

Il-Kumitat għal-Libertajiet Ċivili nnota li l-adeżjoni tal-Liechtenstein hemm dispożizzjoni għaliha fil-ftehima prinċipali, jiġifieri fl-Artikolu 16 tal-Ftehima ta' Schengen ma' l-Iżvizzera.

Il-Kumitat josserva wkoll li l-kwistjoni rigward il-kunsens tal-Parlament reġgħet qamet minħabba l-fatt li l-Protokoll jestendi l-Kumitati Konġunti/Imħalltin permezz ta' l-inklużjoni tal-Liechtenstein bħala parti kontraenti.

Dik ir-raġuni hi msaħħa bil-fatt li l-Kumitat għandu rwol li jieħu deċiżjonijiet fir-rigward tal-Protokoll.

Il-Kumitat jiġbed l-attenzjoni tal-Kumitat għall-Affarijiet Legali għall-fatt li l-istess argumenti legali li jappoġġjaw l-inklużjoni ta' l-Artikolu 300(3), it-tieni sotto-paragrafu (kunsens), bħala l-bażi legali xierqa minflok l-Artikolu 300(3), l-ewwel sotto-paragrafu (konsultazzjoni), jistgħu japplikaw għall-konklużjoni tal-Protokoll bl-istess mod kif il-Parlament qal li huma applikaw għall-konklużjoni tal-ftehima prinċipali ma' l-Iżvizzera.

Id-dispożizzjonijiet relevanti tat-Trattat KE (mhux disponibbli bil-Malti)

Il-Kunsill għandu jikkonkludi l-akkordju wara li jikkonsulta mal-Parlament Ewropew, ħlief għal kull akkordju li jissemma' fl-Artikolu 133(3), inklużi każijiet fejn il-ftehim ikun ikopri qasam li għalih tinħtieġ il-proċedura msemmija fl-Artikolu 251 jew dik imsemmija fl-Artikolu 252 għall-adozzjoni ta' regoli interni.

Il-Parlament Ewropew għandu jagħti l-opinjoni tiegħu f'terminu ta' żmien li l-Kunsill jista' jiffissa skond l-urġenza tal-każ.

Fin-nuqqas ta' opinjoni f'dak il-limitu ta' żmien, il-Kunsill jista' jaġixxi.

B'deroga mis-subparagrafu preċedenti, kull akkordju li jissemma' fl-Artikolu 310, kull akkordju ieħor li jistabbilixxi struttura istituzzjonali speċifika billi jorganizza proċeduri ta' kooperazzjoni , akkordju b'implikazzjonijiet importanti għall-estimi tal-Komunità u kull akkordji li jwasslu għall-emenda ta' xi att adottat taħt il-proċedura msemmija fl-Artikolu 251 għandhom jiġu konklużi wara li jinkiseb il-kunsens tal-Parlament Ewropew.

Evalwazzjoni

Il-mistoqsija li wieħed irid jistaqsi hi jekk l-ftehima kkonċernata tistabbilixxix qafas istituzzjonali speċifiku permezz ta' l-organizzazzjoni ta' proċeduri ta' koperazzjoni.

Huwa nnotat, in limine , li hi każistika stabbilita tal-Qorti tal-Ġustizzja

Ara l-Kawża C-338/01 il-Kummissjoni vs il-Kunsill [2004] ECR.

54; Ara l-Każ C-211/01 il-Kummissjoni vs il-Kunsill [2003] ECR.

38; Kawża 62/88, il-Kummissjoni vs il-Kunsill [1990] ECR I-01527, para.

62. li l-għażla tal-bażi legali ta' l-atti Komunitarji għandha tiġi ddeterminata biss permezz ta' referenza għal kriterji objettivi li huma soġġetti għal reviżjoni ġuridika, u b'mod partikulari l-għan u l-kontenut ta' l-att li qed jiġi ppropost.

Il-proposti għandhom x'jaqsmu b'mod speċifiku ma' l-iffirmar ta' Protokoll dwar l-adeżjoni tal-Liechtenstein ma' ftehima li diġà ġiet konkluża mal-Konfederazzjoni Żvizzera.

Billi l-Qorti tal-Ġustizzja għad trid tinterpreta l-kunċett ta' "qafas istituzzjonali speċifiku" fis-sens tat-tieni sotto-paragrafu ta' l-Artikolu 300(3), il-Kumitat għall-Affarijiet Legali qal li l-Ftehima prinċipali kellha bżonn il-kunsens tal-Parlament skond it-tieni sotto-paragrafu ta' l-Artikolu 300(3) fuq il-bażi li b'mod trasparenti tistabbilixxi "qafas istituzzjonali speċifiku" (il-Kumitati Konġunti/Imħalltin disponibbli, jinvolvu l-ħolqien ta' struttura organizzattiva b'diskrezzjoni li tieħu deċiżjonijiet li jorbtu dwar il-partijiet kontraenti, b'mod partikulari fir-rigward tal-manteniment tal-Ftehima u tar-riżoluzzjoni tat-tilwim)

Osserva wkoll li l-protokolli huma ġeneralment konklużi fuq l-istess bażi legali bħall-ftehima prinċipali.

Fl-aħħar, meta l-Protokoll jiġi konkluż, il-qafas istituzzjonali jiġi mmodifikat b'mod formali, għaliex il-Kumitati Konġunti/Imħalltin jiġu estiżi permezz ta' l-inklużjoni ta' Membri ġodda – li jirrappreżentaw lill-Liechtenstein.

Għal dan l-għan, wieħed jista' jgħid li l-proposti għal Deċiżjonijiet tal-Kunsill għandhom l-għan li jimmodifikaw il-" qafas istituzzjonali speċifiku " li hemm dispożizzjoni għalihom fil-Ftehima prinċipali, u għalhekk għandha ssir referenza għat-tieni sotto-paragrafu ta' l-Artikolu 300(3) tat-Trattat KE.

Konklużjoni

Fid-dawl ta' dan jinsab għaddej, huwa kkunsidrat li l-proposti għal Deċiżjonijiet tal-Kunsill, għandhom l-għan li jimmodifikaw il-" qafas istituzzjonali speċifiku " li hemm dispożizzjoni għalihom fil-Ftehima prinċipali, li l-Protokoll propost jifforma parti integrali minnu.

Għalhekk, fil-laqgħa tiegħu tal-11 ta' Ġunju 2007, il-Kumitat għall-Affarijiet Legali ddeċieda b'mod unanimu

Dawn li ġejjin kienu preżenti għall-votazzjoni finali: Cristian Dumitrescu (aġent chairperson), Lidia Joanna Geringer de Oedenberg (viċe-chairperson), Manuel Medina Ortega (rapporteur għal opinjoni), Carlo Casini, Janelly Fourtou, Luis de Grandes Pascual, Kurt Lechner, Klaus-Heiner Lehne, Antonio Masip Hidalgo, Hans-Peter Mayer, Michel Rocard, Aloyzas Sakalas, Gabriele Stauner, Diana Wallis, Jaroslav Zvěřina u Tadeusz Zwiefka. , li jirrakkomanda li l-bażi legali għandha tinbidel sabiex tirreferi għat-tieni paragrafu ta' l-Artikolu 300(3) tat-Trattat KE, li jirrikjedi kunsens mingħand il-Parlament u mhux sempliċiment konsultazzjoni.

Dejjem tiegħek,

PROĊEDURA

L-adeżjoni ta' Liechtenstein mal-Ftehima bejn l-UE u l-KE dwar l-assoċjazzjoni ta' l-Iżvizzera fl-implimentazzjoni, l-applikazzjoni u l-iżvilupp ta' l-acquis ta' Schengen.

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Ewa Klamt

Bażi legali kkontestata

Data ta' l-opinjoni tal-JURI

Diskussjoni fil-kumitat

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali

Sostitut(i) (skond l-Artikolu 178 (2)) preżenti għall-vot finali


dwar il-proposta għal deċiżjoni tal-Kunsill dwar l-iffirmar ta' Protokoll bejn il-Komunità Ewropea, il-Konfederazzjoni Żvizzera u l-Prinċipalità tal-Liechtenstein dwar l-adeżjoni tal-Prinċipalità tal-Liechtenstein fil-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi għall-ħatra ta' l-Istat responsabbli mill-eżaminazzjoni ta' talba għal ażil imressqa fi Stat Membru jew fl-Iżvizzera

Kumitat għal-Libertajiet Ċivili, il-Ġustizzja u l-Intern

Ewa Klamt

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, minbarra fil-każijiet imsemmija fl-Artikoli 105, 107, 161 u 300 tat-Trattat tal-KE u fl-Artikolu 7 tat-Trattat ta' l-UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa sabiex jiġi approvat it-test konġunt

(Dan it-tip ta' proċedura jiddependi fuq il-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva .

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

OPINJONI TAL-KUMITAT GĦALL-AFFARIJIET LEGALI DWAR IL-BAŻI LEGALI……….9

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' konsultazzjoni)

Il-Parlament Ewropew,

– wara li kkunsidra l-proposta għal deċiżjoni tal-Kunsill ( COM(2006)0754 ),

– wara li kkunsidra l-protokoll bejn il-Komunità Ewropea, il-Konfederazzjoni Żvizzera u l-Prinċipalità tal-Liechtenstein dwar l-adeżjoni tal-Prinċipalità tal-Liechtenstein fil-Ftehim bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi għall-ħatra ta' l-Istat responsabbli mill-eżaminazzjoni ta' talba għal ażil imressqa fi Stat Membru jew fl-Iżvizzera,

– wara li kkunsidra l-Artikoli 63(1)(a) u 300(2), l-ewwel subparagrafu, tat-Trattat KE,

– wara li kkunsidra l-Artikolu 300(3), l-ewwel subparagrafu, tat-Trattat KE, skond liema artikolu ġie kkonsultat mill-Kunsill (C6 0090/2008),

– wara li kkunsidra l-opinjoni tal-Kumitat għall-Affarijiet Legali dwar il-bażi leġali proposta,

– wara li kkunsidra l-Artikoli 51, 83(7) u 35 tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern ( A6–0247/2008 ),

Japprova l-proposta għal deċiżjoni tal-Kunsill kif emendata u japprova l-konklużjoni tal-protokoll;

Jirriserva d-dritt li jiddefendi l-prerogattivi tiegħu kif konferiti mit-Trattat;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni, lill-gvernijiet u lill-parlamenti ta' l-Istati Membri kif ukoll lill-gvern u l-parlament tal-Prinċipalità tal-Liechtenstein.

Proposta għal deċiżjoni tal-Kunsill

Ċitazzjoni 1

Test propost mill-Kummissjoni

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 63 (1)(a) tiegħu, flimkien ma' l-ewwel sentenza ta' l-ewwel sub-paragrafu ta' l-Artikolu 300(2) tiegħu u l-ewwel sub-paragrafu ta' l-Artikolu 300 (3) tiegħu,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 63 (1)(a) tiegħu, flimkien ma' l-ewwel sentenza ta' l-ewwel sub-paragrafu ta' l-Artikolu 300(2) tiegħu u t-tieni sub-paragrafu ta' l-Artikolu 300 (3) tiegħu,

Proposta għal deċiżjoni tal-Kunsill

Ċitazzjoni 3

Test propost mill-Kummissjoni

Wara li kkunsidra l-opinjoni tal-Parlament Ewropew,

Wara li kkunsidra l-kunsens tal-Parlament Ewropew,

Il-Protokoll għall-Ftehima Dublin/Eurodac acquis

L-għan ta' dan il-protokoll huwa li l-Liechtenstein tkun assoċjata max-xogħol ta' l-UE fil-qasam tad-Dublin/Eurodac acquis permezz ta' l-adeżjoni tal-Liechtenstein mal-ftehima Dublin/Eurodac ma' l-Iżvizzera

Ftehima bejn il-Komunità Ewropea u l-Konfederazzjoni Żvizzera dwar il-kriterji u l-mekkaniżmi sabiex jinħatar Stat responsabbli mill-eżaminazzjoni ta' talba għal ażil imressqa fi Stat Membru jew fl-Iżvizzera, iffirmata fis-26 ta' Ottubru 2004.

Artikolu 15 ta' din il-Ftehima jagħmel dispożizzjoni għall-possibilità li l-Liechtenstein issir parti minn dik il-Ftehima permezz ta' protokoll. permezz ta' protokoll.

Permezz ta' ittra datata nhar it-12 ta' Ottubru 2001, il-Liechtenstein kienet diġà esprimiet l-interess tagħha sabiex tingħaqad ma' l-Iżvizzera bħala parti kontraenti fi ftehim possibbli ta' Schengen u Dublin, ladarba diġà eżistiet, għal għexieren ta' snin, politika ta' fruntieri miftuħa għall-moviment tal-persuni bejn l-Iżvizzera u l-Liechtenstein.

Madanakollu, il-Liechtenstein ma kinitx assoċjata man-negozjati ma' l-Iżvizzera minħabba n-nuqqas ta' ftehim dwar it-taxxa fuq it-tifdil bejn il-Komunità Ewropea u l-Liechtenstein.

Il-Komunità Ewropea u l-Liechtenstein sussegwentement ikkonkludew tali ftehim dwar it-taxxa fuq it-tfaddil, li ilu fis-seħħ minn Lulju 2005.

Ladarba l-Liechtenstein se jaċċedi għall-ftehima Dublin/Eurodac ma' l-Iżvizzera, se jkollu l-istess drittijiet u obbligi bħall-Iżvizzera.

Il-Liechtenstein se jkollu jaċċetta u japplika l- acquis ta' Dublin/Eurodac u l-iżviluppi tiegħu mingħajr eċċezzjonijiet jew derogi.

Bl-adozzjoni ta' miżuri u atti ġodda, jekk il-kontenut ta' tali atti u miżuri jista' jsir jorbot fuq il-Liechtenstein biss wara li kienu sodisfatti r-rekwiżiti kostituzzjonali (referendum), imbagħad il-Liechtenstein ikollu perjodu ta' grazzja ta' 18-il xahar biex jaċċetta u jimplimenta l-leġiżlazzjoni Dublin/Eurodac ġdida

In-Norveġja kellha 6 xhur, l-Islanda 4 ġimgħat, l-Iżvizzera 24 xahar ċans għall-aċċettazzjoni u l-implimentazzjoni ta' l- acquis futur ta' Dublin/Eurodac. .

Madankollu, il-Liechtenstein għandha, sadanittant u fejn ikun possibbli, timplimenta l-att jew il-miżura in kwistjoni fuq bażi proviżorja.

Liechtenstein se ssir ukoll membru tal-Kumitat Imħallat.

Il-bażi legali

Il-Kummissjoni qed tipproponi li tadotta l-Protokoll fuq il-bażi ta' l-Artikolu 63(1)a tat-Trattat li jistabbilixxi l-Komunità Ewropea.

Il-Parlament Ewropew ikun ikkonsultat dwar il-konklużjoni tal-Protokoll skond l-ewwel subparagrafu ta' l-Artikolu 300(3)).

B'ittra bid-data tal-21 ta' Marzu 2007, il-Kumitat għal-Libertajiet Ċivili, il-Ġustizzja u l-Intern, skond l-Artikolu 35(2) tar-Regoli ta' Proċedura tal-Parlament Ewropew, talab l-opinjoni tal-Kumitat għall-Affarijiet Legali dwar il-bażi legali proposta.

Fil-laqgħa tiegħu tal-11 ta' Ġunju 2007, il-Kumitat għall-Affarijiet Legali ddeċieda, ladarba t-twaqqif tal-Kumitat Konġunt/Imħallat jinvolvi l-ħolqien ta' struttura organizzattiva bid-diskrezjoni li tieħu deċiżjonijiet li jorbtu lill-partijiet kontraenti, b'mod partikulari rigward iż-żamma tal-Ftehima u riżoluzzjoni tat-tilwim u minħabba li l-Protokoll jestendi għall-Kumitati Konġunti/Imħallta billi jinkludu l-Liechtenstein bħala parti kontraenti, li jirrakomanda li l-bażi legali tinbidel sabiex tirreferi għat-tieni paragrafu ta' l-Artikolu 300(3) tat-Trattat KE, li jitlob il-kunsens tal-Parlament Ewropew, u mhux biss li jkun ikkonsultat.

Il-pożizzjoni tar-rapporteur

Ir-rapporteur jappoġġja l-konklużjoni tal-Protokoll u jirrakkomanda li jingħata l-kunsens għaliha.

Madankollu, ir-rapporteur iqis li l-Parlament Ewropew fil-ġejjieni għandu jkun infurmat aħjar dwar in-negozjati internazzjonali li jkunu qed isiru sabiex ikun jista' jeżerċita l-kompetenzi tiegħu.

OPINJONI TAL-KUMITAT GĦALL-AFFARIJIET LEGALI DWAR IL-BAŻI LEGALI

Kumitat għal-Libertajiet Ċivili, il-Ġustizzja u l-Intern

Suġġett: Opinjoni dwar il-bażi legali tal-Proposta għal deċiżjoni tal-Kunsill dwar l-iffirmar ta' Protokoll bejn il-Komunita Ewropea, Il-Konfederazzjoni Żvizzera u l-Prinċipalita ta' Liechtenstein dwar l-adeżjoni tal-Prinċipalita ta' Liechtenstein mal-Ftehima bejn il-Komunita Ewropea u l-Konfederazzjoni Żvizzera li tikkonċerna l-kriterji u l-mekkaniżmi biex jiġi stabbilit l-Istat responsabbli għall-eżaminazzjoni ta' talba għall-ażil li saret fi Stat Membru jew fl-Iżvizzera ( COM(2006)0754 – 2006/0252(CNS) )

Ghadha mhix ippubblikata fil-GU.

Għażiż Chairman,

Permezz ta' l-ittra tal-21 ta' Marzu 2007, inti tlabt lill-Kumitat għall-Affarijiet Legali, skond l-Artikolu 35(2) tar-Regoli ta' Proċedura, sabiex jikkunsidra jekk kinitx valida u korretta l-bażi legali tal-proposta tal-Kummissjoni hawn fuq imsemmija.

Il-kumitat ikkunsidra l-kwistjoni msemmija hawn fuq fil-laqgħa tiegħu li saret fil-11 ta' Ġunju 2007.

Din l-ittra turi li fit-13 ta' Ottubru 2005, il-Parlament approva l-konklużjoni ta' ftehima ma' l-Iżvizzera dwar il-kriterji u l-mekkaniżmi biex jiġi stabbilit l-Istat responsabbli għall-eżaminazzjoni ta' talba għall-ażil li saret fi Stat Membru jew fl-Iżvizzera, wara li kkunsidra l-opinjoni tal-Kumitat ta' l-Affarijiet Legali, li kkunsidra li l-bażi legali adegwat kien it-tieni subparagrafu ta' l-Artikolu 300(3) tat-Trattat KE.

Fir-rigward tal-proposti li bħalissa qed jiġu kkunsidrati, dawn huma relatati mal-konklużjoni ta' Protokoll għall-ftehima ma' l-Iżvizzera biex il-Prinċipalita ta' Liechtenstein titħalla taderixxi ma' din.

Il-Kumitat għal-Libertajiet Ċivili juri li hemm dispożizzjoni dwar l-adeżjoni ta' Liechtenstein fil-ftehima prinċipali, l-aktar fl-Artikolu 15 tal-Ftehima Eurodac/Dublin ma' l-Iżvizzera.

Il-Kumitat jinnota wkoll li l-kwistjoni li tikkonċerna l-kunsens tal-Parlament terġa' titfaċċa minħabba l-fatt li l-Protokoll jestendi l-Kumitati Konġunti/Imħallta billi jinkludi lil Liechtenstein bħala parti kontraenti.

Dik ir-raġuni hija msaħħa mill-fatt li l-Kumitati għandhom l-rwol li jieħdu deċiżjoni fir-rigward tal-Protokoll.

Il-Kumitat jiġbed l-attenzjoni tal-Kumitat għall-Affarijiet Legali dwar il-fatt li l-istess argumenti legali li jappoġġjaw l-inklużjoni ta' l-Artikolu 300(3), it-tieni subparagrafu (kunsens), bħala l-bażi legali adegwat minflok l-Artikolu 300(3), l-ewwel subparagrafu (konsultazzjoni), jista' japplika għall-konklużjoni tal-Protokoll bl-istess mod kif il-Parlament argumenta li dawn applikaw fir-rigward tal-konklużjoni tal-ftehima prinċipali ma' l-Iżvizzera.

Dispożizzjonijiet pertinenti tat-Trattat KE

Il-Kunsill għandu jikkonkludi l-akkordju wara li jikkonsulta mal-Parlament Ewropew, ħlief għal kull akkordju li jissemma' fl-Artikolu 133(3), inklużi każijiet fejn il-ftehim ikun ikopri qasam li għalih tinħtieġ il-proċedura msemmija fl-Artikolu 251 jew dik imsemmija fl-Artikolu 252 għall-adozzjoni ta' regoli interni.

Il-Parlament Ewropew għandu jagħti l-opinjoni tiegħu f'terminu ta' żmien li l-Kunsill jista' jiffissa skond l-urġenza tal-każ.

Fin-nuqqas ta' opinjoni f'dak it-terminu ta' żmien, il-Kunsill jista' jaġixxi.

B'deroga mis-subparagrafu preċedenti, kull akkordju li jissemma' fl-Artikolu 310, kull akkordju ieħor li jistabbilixxi struttura istituzzjonali speċifika billi jorganizza proċedura ta' kooperazzjoni , akkordju b'implikazzjonijiet importanti għall-estimi tal-Komunita  u kull akkordju li jwassal għall-emenda ta' xi att adottat taħt il-proċedura msemmija fl-Artikolu 251 għandhom jiġu konklużi wara li jinkiseb il-kunsens tal-Parlament Ewropew.

Evalwazzjoni

Id-domanda li trid tiġi determinata hija jekk il-ftehima konċernata twaqqafx struttura istituzzjonali speċifika billi jiġu organizzati proċeduri ta' koperazzjoni .

Jidher, in limine , mill-każistika kostanti tal-Qorti tal-Ġustizzja

Ara l-Kawża C-338/01 Il-Kummissjoni v. Il-Kunsill [2004] ECR.

54; Kawża C-211/01 Il-Kummissjoni v. Il-Kunsill [2003] ECR.

38; Kawża 62/88 , Il-Greċja v. Il-Kunsill [1990] ECR 1527, Paragrafu 62 li l-għażla tal-bażi legali ta' atti Komunitarji għandha tiġi determinata biss b'referenza għal kriterji oġġettivi li huma suġġetti għal stħarriġ ġudizzjarju, u b'mod partikulari l-għan u l-kontenut ta' l-att propost.

Il-proposti huma relatati speċifikament ma' l-iffirmar ta' Protokoll dwar l-adeżjoni ta' Liechtenstein ma' ftehima diġa konkluża mal-Konfederazzjoni Żvizzera.

Billi l-Qorti tal-Ġustizzja għad trid tinterpreta l-kunċett ta' "struttura istituzzjonali speċifika" skond it-tifsira tat-tieni subparagrafu ta' l-Artikolu 300(3), il-Kumitat għall-Affarijiet Legali sostna li l-Ftehima prinċipali rrikjediet il-kunsens tal-Parlament skond it-tieni paragrafu ta' l-Artikolu 300(3) fuq il-bażi li din tistabbilixxi b'mod ċar "struttura istituzzjonali speċifika" (il-Kumitati Konġunti/Imħallta li hemm dispożizzjonijiet għalihom jimplikaw il-ħolqien ta' struttura organizzattiva li għandha d-diskrezzjoni li tieħu deċiżjonijiet li jorbtu lill-partijiet kontraenti, b'mod partikulari fir-rigward taż-żamma tal-Ftehima u r-riżoluzzjoni ta' disputa).

Jidher ukoll li ġeneralment il-protokolli jiġu konklużi fuq l-istess bażi legali bħall-ftehima prinċipali.

Fl-aħħar nett, meta l-Protokoll jiġi konkluż, l-istruttura istituzzjonali nnifisha tiġi modifikata formalment, peress li l-Kumitati Konġunti/Imħallta se jiġu estiżi permezz ta' l-inklużjoni ta' Membri ġodda - li jirrappreżentaw lil Liechtenstein.

Minħabba dan, huwa meqjus li l-proposti għal deċiżjonijiet tal-Kunsill huma maħsuba biex jimmodifikaw " l-struttura istituzzjonali speċifika " li hemm dispożizzjonijiet għaliha fil-Ftehima prinċipali, u għalhekk għandu jkun hemm referenza għat-tieni subparagrafu ta' l-Artikolu 300(3) tat-Trattat KE.

Konklużjoni

Fid-dawl ta' dan, huwa meqjus li: il-proposti għal Deċiżjonijiet tal-Kunsill huma maħsuba biex jimmodifikaw " l-struttura istituzzjonali speċifika " li hemm dispożizzjonijiet għaliha fil-Ftehima prinċipali, li l-Protokoll propost jagħmel parti integrali minnha.

Fil-laqgħa tiegħu tal-11 ta' Ġunju 2007 il-Kumitat għall-Affarijiet Legali għalhekk iddeċieda, unanimament

Dawn li gejjin kienu prezenti ghall-votazzjoni finali: Cristian Dumitrescu (Aġent Chairperson), Lidia Joanna Geringer de Oedenberg (Viċi-chairperson), Manuel Medina Ortega (rapporteur għal opinjoni), Carlo Casini, Janelly Fourtou, Luis de Grandes Pascual, Kurt Lechner, Klaus-Heiner Lehne, Antonio Masip Hidalgo, Hans-Peter Mayer, Michel Rocard, Aloyzas Sakalas, Gabriele Stauner, Diana Wallis, Jaroslav Zvěřina u Tadeusz Zwiefka. fn , li jirrakkomanda li l-bażi legali għandu jinbidel sabiex jirreferi għat-tieni subparagrafu ta' l-Artikolu 300(3) tat-Trattat tal-KE, li jirrikjedi il-kunsens u mhux sempliċiment il-konsultazzjoni tal-Parlament.

Dejjem tieghek,

PROĊEDURA

L-adeżjoni tal-Liechtenstein mal-Ftehima bejn il-KE u l-Iżvizzera dwar id-determinazzjoni ta' l-Istat responsabbli għall-eżaminazzjoni ta' talba għal ażil imressqa fi Stat Membru jew fl-Iżvizzera

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Data tal-ħatra

Ewa Klamt

Bażi legali kkontestata

Data ta' l-opinjoni tal-JURI

Konsultazzjoni mal-Kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2) preżenti għall-votazzjoni finali